**Adatkezelési tájékoztató**

**Egészségügyi és a hozzájuk kapcsolódó személyes adatok kezelése a Pécs MJV EEI Ifjúság-egészségügyi Szolgálata és
a VILEGA Iskolavédőnői Szolgáltató KFT feladatellátása során**

Az iskola-egészségügyi szolgáltatás során, papír és/vagy elektronikus dokumentációban rögzítjük a tanulók személyes és hozzájuk kapcsolódó egészségügyi adatait.

**I. Az iskola-egészségügyi szolgálat által történő személyes és egészségügyi adatok kezelésének jogalapja:**

 **1997. évi XLVII. Tv** 4. § (1) Az egészségügyi és személyazonosító adat kezelésének célja:

• a) az egészség megőrzésének, javításának, fenntartásának előmozdítása,

• b) a betegellátó eredményes gyógykezelési tevékenységének elősegítése, ideértve a szakfelügyeleti tevékenységet is,

• c) az érintett egészségi állapotának nyomon követése,

• d) a népegészségügyi [16.§], közegészségügyi és járványügyi érdekből szükségessé váló intézkedések megtétele,

• e) a betegjogok érvényesítése.

• 1997. évi XLVII. Tv. 4. §(2)(p) Egészségügyi és személyazonosító adatot az (1) bekezdésben meghatározottakon túl -törvényben meghatározott esetekben – további 27 célból lehet kezelni, melyeket a törvény taglal. Pl.: a) egészségügyi szakember-képzés, b) orvos-szakmai és epidemiológiai vizsgálat, elemzés, az egészségügyi ellátás tervezése, szervezése, költségek tervezése, c) statisztikai vizsgálat, d) hatásvizsgálati célú anonimizálás és tudományos kutatás, etc..

**1997. évi CLIV. törvény** 136. § meghatározza az egészségügyi szolgáltató dokumentációs kötelezettségét, e törvény rendelkezése szerint az adatkezelés jogalapja a törvényi felhatalmazás. 138. § előírja a titoktartási kötelezettséget

**2011. évi CXII. törvény** az önrendelkezési jogról és az információszabadságról

**26/1997. (IX. 3.) NM rendelet** az iskola-egészségügyi ellátásról

**43/1999. (III. 3.) Kormány rendelet** az egészségügyi szolgáltatások egészségbiztosítási alapból történő finanszírozásának részletes szabályairól

**Európa Parlament és Tanács 2016/679. rendelete:**

 Egészségügyi adat kezelése alapvetően tilos, de új jogalapok jelennek meg az adatkezelésre: GDPR 9. cikk (2) bekezdés:

* az érintett kifejezett hozzájárulását adta
* létfontosságú érdek (érintett, vagy más személy) védelme
* kifejezetten nyilvánosságra hozott adatok kezelése
* jelentős közérdek miatti adatkezelés
* „munkahelyi egészségügyi” cél
* határokon át terjedő súlyos egészségügyi veszélyek miatti adatkezelés
* tudományos és történelmi kutatási célból vagy statisztikai célból
* Közérdekű archiválás céljából 1997. évi XLVII. Tv. 4. § (3) Az (1)-(2) bekezdésekben meghatározott céloktól eltérő célra is lehet az érintett, illetve törvényes vagy meghatalmazott képviselője (a továbbiakban együtt: törvényes képviselő) - megfelelő tájékoztatáson alapuló - írásbeli hozzájárulásával egészségügyi és személyazonosító adatot kezelni.

18 éven aluli személy esetében a személyes adatok kezelése akkor jogszerű, ha a gyermek a 16. életévét betöltötte, és adatkezeléshez hozzájárulását adta. A 16. életévét be nem töltött gyermek esetén, a gyermekek személyes adatainak kezelése csak akkor és olyan mértékben jogszerű, ha a hozzájárulást a gyermek feletti szülői felügyeletet gyakorló adta meg, illetve engedélyezte.

**II. Adatkezelés**:

**Az iskola-egészségügyi ellátás során az alábbi személyes és egészségügyi adatokat rögzítjük:**Személyazonosító adatok, TAJ, lakcím, szülő/gondviselő neve, elérhetősége, családi anamnézis krónikus betegségek tekintetében, korábbi betegségek, kórházi kezelések, műtétek, gondozás, tartós gyógyszerszedés, allergia, gyógyszerérzékenység, kötelező védőoltások, státuszvizsgálatok és szakorvosi vizsgálatok leletei, testnevelési besorolás, felmentések.

Fenti adattartalommal keletkező dokumentumok: Nyilatkozat a gyermek egészségi állapotáról, nyilvántartásba vételi igazolás területi védőnő részére, Iskola-egészségügyi törzslap, oltási nyilvántartó könyv/ ív, oltási jelentés BMKNSZSZ részére, gyermekegészségügyi kiskönyv, OSZIR oltási jelentés, szűrővizsgálati tájékoztató, járványügyi jelzés tartósan fennálló tetvességről, esetjelző lap, baleseti jegyzőkönyv, betegellátási napló, valamint a mindenkori szakmai rendelkezéseknek megfelelő dokumentumok.

**III. Megőrzési idő:**

 Az egészségügyi és személyazonosító adatokat tartalmazó dokumentációt az 1997. évi XLVII törvény 30.§ rendelkezései szerint **az ellátást követően 30 évig tároljuk**.

**IV. Adattovábbítás:**

A tanuló iskola-egészségügyi dokumentációjának továbbítása iskolaváltás esetén a szülő/törvényes képviselő közbenjárása nélkül a választott oktatási intézmény iskola-egészségügyi szolgálatának hivatalos kérésére, iktatást követően zárt borítékban postai úton vagy személyes átadással történik.

A Jelentés 6 – 18 éves korú fiúkról – lányokról című nyomtatványt kitöltve a 8. osztályos tanulóknak vagy szüleik kezébe adjuk, akik annak átvételét aláírásukkal igazolják. 6. osztályból távozók esetében eljuttatjuk a szülő részére zárt borítékban.

 Az iskola-egészségügyi szolgáltató a tanuló, illetve szülőjének/gondviselőjének beleegyezése nélkül jogszabályi előírások alapján adatszolgáltatásra köteles az alábbi esetekben:

* Egészségügyi Elektronikus Szolgáltatási Tér,
* Mentőhívás
* A törvényben kiemelt fokozottan veszélyes fertőző betegségek esetén
* Védőoltások, oltási szövődmények jelentési kötelezettsége Kormányhivatal NSZSZ részére
* Járványügyi veszélyeztetettség jelentése Kormányhivatal NSZSZ részére
* Bántalmazás, veszélyeztetés, elhanyagolás gyanújának jelzése gyermekvédelmi felelős, illetve mentálhigiénés munkacsoport kompetens tagja/i részére
* Szakmai Regiszterek részére a jogszabályban előírt adattartalommal elektronikus adatszolgáltatás történik,
* Nemzeti Egészségbiztosítási Alapkezelő részére teljesítmény elszámolás céljából a jogszabályban rögzített adattartalommal történik adattovábbítás.

.Jogszabályi kötelezettségen kívüli adatszolgáltatás minden esetben az érintett személy/gondviselő hozzájárulásával történik, amennyiben Ön nem adja hozzájárulását, erről írásban nyilatkoznia kell.

**V. Az iskola-egészségügyi ellátásban részesülők jogai az adatkezeléssel kapcsolatosan:**

* Önnek **joga van tájékoztatást kapni gyermekének minden általunk nyilvántartott egészségügyi adatáról,** és joga van az egészségével kapcsolatos dokumentumokba (óvodások és iskolások egészségügyi törzslapja) betekinteni, erről – saját költségén – másolatot kérni.
* A szülő/gondviselő írásbeli tájékoztatást kap gyermeke 2 évenkénti szűrővizsgálatának eredményéről, esetleges szakorvosi vizsgálat szükségességéről.
* A szülő/ gondviselő írásbeli tájékoztatást kap gyermeke védőoltási kötelezettségéről, az oltás időpontjáról, esetleges kontraindikációiról, szövődményeiről, az oltás utáni teendőkről.
* A szülő írásbeli tájékoztatást kap gyermeke fejtetvességéről, és köteles annak megszüntetéséről gondoskodni. Ennek elmulasztása esetén beleegyezése nélkül írásban értesítjük a BMKNSZSZ-t
* A tanuló egészségügyi panasza esetén megjelenését, panaszát, ellátását betegellátási naplóban dokumentáljuk, melyet úgy kell vezetni, hogy az a valóságnak megfelelően tükrözze az ellátás folyamatát.
* A gyermekről kapott adatokra, információkra az orvosi titoktartás szabályai érvényesek, továbbá az iskola-egészségügy minden dolgozójára titoktartási kötelezettség vonatkozik. Az adatokhoz, csak az ellátásban résztvevő személyzet (orvos, védőnő ) férhet hozzá, indokolt esetben kompetenciájuknak megfelelő tájékoztatást kaphat : pszichológus, szociális munkás, gyermekvédelmi felelős, fejlesztő pedagógus).

Az iskola-egészségügyi szolgálat Adatvédelmi szabályzatát Ön is megtekintheti az intézmény honlapján: Iskola-egészségügyi [Adatvédelmi szabályzat](http://portal.tmkorhaz.hu/kozerdeku-adatok/adatvedelmi-szabalyzat/)

**Jogorvoslat:** Amennyiben jogellenes adatkezelést tapasztalt, panaszával fordulhat az Egyetem egészségügyi adatvédelmi tisztviselőjéhez: dr. Románcz Erzsébet (romancz.erzsebet@pte.hu, tel: 72/533-133 mellék: 33018), illetve a Nemzeti Adatvédelmi és Információszabadság Hatósághoz  (NAIH).

Cím: 1125 Budapest, Szilágyi Erzsébet fasor 22/c

Postai cím: 1530 Budapest, Pf.: 5.

Telefonszám: +36 (1) 391-1400

email: ugyfelszolgalat@naih.hu

Honlap:  https://naih.hu

**Az iskola-egészségügy részére bekért dokumentumokat ( Jelentés 6-18 éves fiúkról, lányokról, oltási könyv, iskola-egészségügyi törzslap [ha kézbe kapta], szakorvosi lelet, Nyilatkozat egészségügyi állapotról) kérjük, szíveskedjenek beiratkozáskor zárt borítékban leadni az osztályfőnöknek /vagy az iskolavédőnőknek/.**

Pécs, 2019.05.20.

 ISKOLA-EGÉSZSÉGÜGYI SZOLGÁLAT